A BIZOTTSÁG 508/2009/EK RENDELETE
(2009. június 15.)
a baromfira vonatkozó egyes forgalmazási előírások tekintetében az 1234/2007/EK tanácsi rendelet végrehajtási szabályainak meghatározásáról szóló 543/2008/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre („az egységes közös piacszervezésről szóló rendelet”) (1) és különösen annak 121. cikke e) pontjára, összefüggésben 4. cikkével,
mivel:
(1)
Az 543/2008/EK bizottsági rendelet (2) 18. cikkével összhangban a nemzeti referencialaboratóriumok minden év július 1-je előtt továbbítják a szakértői testületnek a baromfihús víztartalmára vonatkozó, az említett rendeletben előírt ellenőrzések eredményeit.
(2)
A harmonizáció érdekében ajánlatos, hogy valamennyi nemzeti referencialaboratórium ugyanazokat a formanyomtatványokat és ugyanazt a címet használja, amikor az adatokat továbbítja a szakértői testületnek.
(3)
Az 543/2008/EK rendeletet ezért indokolt ennek megfelelően módosítani.
(4)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
Az 543/2008/EK rendelet a következőképpen módosul:
a)
A 18. cikk (1) bekezdésének második albekezdése helyébe a következő szöveg lép:
„A nemzeti referencialaboratóriumok az (1) bekezdésben említett ellenőrzések eredményeit minden év július 1-je előtt továbbítják az e rendelet XIIa. mellékletében foglalt formanyomtatvány használatával. A megállapításokat az Irányítóbizottság elé terjesztik mérlegelés céljából az 1234/2007/EK tanácsi rendelet 195. cikkének megfelelően.”
b)
A szöveg egy új XIIa. melléklettel egészül ki, amelynek szövegét e rendelet melléklete állapítja meg.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. június 15-én.